钦定古今图书集成/方舆汇编/边裔典/第096卷 > 南齐
## 钦定古今图书集成/方舆汇编/边裔典/第096卷 > 南齐

### 武帝永明九年林邑范当根纯遣使入贡始封安南将军林邑王

按《南齐书高帝本纪》。不载按《南史齐武帝本纪》。“永
明九年五月。林邑国献金簟。”

按《南齐书林邑传》，“孝建二年，始以林邑长史范龙跋
为扬武将军。杨迈子孙相传为王，未有位号。夷人范
当、根纯攻夺其国，篡位为王。永明九年，遣使贡献金
簟等物。诏曰：‘林邑蠢尔，介在遐外，世服王化。当根纯
乃诚恳款到，率其僚职，远绩克宣，良有可嘉，宜沾爵
号，以弘休泽。可持节、都督缘海诸军事、安南将军、林’”
邑王范。杨迈子孙范诸农率众人攻《当根纯》，复得本
国。

永明十年以范诸农为持节、都督缘海诸军事、安南
将军、林邑王。

按《南齐书武帝本纪》。不载。按《林邑传》云云。

====明帝建武二年进范诸农号镇南将军====按《南齐书明帝本纪》。不载。按《林邑传》云云。

### 永泰元年以范诸农子文款为林邑王

按《南齐书明帝本纪》，不载。按《林邑传》，“永泰元年，诸
农入朝，海中遭风溺死。以其子文款为假节、都督缘
海军事、安南将军、林邑王。晋建兴中，日南夷帅范稚
奴文数商贾，见上国制度，教林邑王范逸起城池楼
殿。王服天冠如佛冠，身被香缨络。国人凶悍，习山川，
善斗吹海蠡为角，人皆裸露。四时暄暖，无霜雪。贵女
贱”男谓师巫，为婆罗门群从相姻通妇，先遣聘求婿，
女嫁者迦蓝衣横幅合缝如井阑，首戴花宝。婆罗门
牵婿与妇，握手相付，咒愿吉利。居丧剪发谓之“孝”，燔
尸中野以为葬。远界有灵鹫鸟，知人将死，集其家，食
死人肉尽飞去，乃取骨烧灰，投海中水葬。人色以黑
为美。南方诸国皆然。区栗城建八尺，表日影度南八
寸。自林邑西南三千馀里至扶南。